0188.xml
امریکی انتظامیہکی یاہو کو صارفین کی خفیہ معلومات فراہم نہ کرنے کی صورت یومیہ اڑھائی لاکھ ڈالر جرمانہ کی دھمکی
واشنگٹن ۔12ستمبر(اے پی پی) امریکی انتظامیہ نے سرچ انجن یاہو کو قومی سلامتی کے نام پر صارفین سے متعلق خفیہ معلومات فراہم نہ کرنے کی صورت یومیہ اڑھائی لاکھ ڈالر جرمانہ کرنے کی دھمکی دی ۔ یاہو کے جنرل کونسل رون بل نے اپنی بلاگ پوسٹ میں بتایا ہے کہ خفیہ جاسوسی پروگرام جس کو پرزم کا نام دیا گیا تھا کہ تحت نیشنل سیکیورٹی ایجنسی کی طرف سے یاہو کو صارفین سے متعلق خفیہ معلومات نہ دینے پر اڑھائی لاکھ ڈالر جرمانہ کرنے کی دھمکی دی گئی تھی۔ اس پروگرام کے مطابق امریکی انٹیلی جنس سروسز کو بڑی انٹرنیٹ فرموں جن میں یاہو اور گوگل شامل تھے سے بڑی تعداد میں ڈیٹا حاصل کرنے کی اجازت دی گئی تھی۔ انہوں نے کہا کہ ہم نے معلومات دینے سے انکار کر دیا اور امریکی حکومت کی اتھارٹی کو عدالت میں چیلنج کر دیا
APP
12.09.14
0188p.xml
امریکہ نے ڈیٹا نہ دینےپر جرمانے کی دھمکی دی تھی:یاہو حکومت نے کہا کہ ڈیٹا نہ دینےپر یومیہ ڈھائی لاکھ ڈالر جرمانہ ہو گا:ران بیل
نیویارک(نیٹ نیوز) معروف سرچ انجن یاہو کا کہنا ہے کہ امریکی حکومت نے اسے صارفین کا ڈیٹا مہیا نہ کرنے کی صورت میں یومیہ ڈھائی لاکھ ڈالرجرمانہ کرنے کی دھمکی دی تھی۔عدالتی دستاویزات کے مطابق امریکہ کی قومی سلامتی کے ادارے نے یاہو سے نگرانی کے نئے اصولوں کے تحت یہ مطالبہ کیا تھا تاہم کمپنی کا کہنا ہے کہ یہ غیر آئینی ہے۔امریکہ کے وفاقی جج کے حکم پر اس مقدمے سے متعلق بعض مواد کو عام کیا گیا ہے۔ یاہو کے جنرل کونسل ران بیل نے بتایا کہ امریکی حکومت نےہمیں کہا کہ اگر ہم ڈیٹا نہیں دیں گے تو ہمیں یومیہ ڈھائی لاکھ ڈالر جرمانہ کیا جائیگا۔
daily_dunya
13.09.14